- Hindi News
- National
- राजस्थान हाईकोर्ट की फुल बैंच बैठक में न्यायिक अधिकारियों के विरुद्ध लंबित मामलों पर चर्चा
राजस्थान हाईकोर्ट की फुल बैंच बैठक में न्यायिक अधिकारियों के विरुद्ध लंबित मामलों पर चर्चा
जोधपुर| राजस्थानहाईकोर्ट फुल बैंच की बैठक शनिवार को कार्यवाहक मुख्य न्यायाधीश एसके झवेरी की अध्यक्षता में हुई। इसमें विभिन्न मुद्दों पर चर्चा की गई। ज्यूडिशियल एकेडमी में सुबह साढ़े दस बजे आयोजित इस बैठक में न्यायिक अधिकारियों की पदोन्नति, न्यायिक अधिकारियों के विरुद्ध लंबित मामलों पर चर्चा की गई। सीजेएम से एडीजे तथा एडीजे से डीजे पद पर पदोन्नति लंबित है। हाईकोर्ट की ओर से की जा रही एलडीसी भर्ती के नियमों को लेकर भी विचार-विमर्श किया गया। बैठक में जोधपुर मुख्य पीठ जयपुर पीठ के सभी न्यायाधीश उपस्थित थे। फुल कोर्ट की बैठक के बाद एक्टिंग चीफ जस्टिस केएस झवेरी ने अन्य न्यायाधीशों के साथ मुख्य पीठ के निर्माणाधीन भवन का निरीक्षण भी किया। उन्होंने भवन और उसमें की गई व्यवस्थाओं को सराहा। एक्टिंग चीफ जस्टिस ने आवश्यक निर्देश भी दिए।
संभवत यह पहला मौका है जब सभी न्यायाधीशों ने एक साथ इस भवन का निरीक्षण किया। गौरतलब है कि अगले 50 साल की जरूरत को देखते हुए भवन का निर्माण कराया जा रहा है। इसी साल हाईकोर्ट के नवनिर्मित भवन में शिफ्ट होने की उम्मीद जताई जा रही है।
tgl_Latn sot_Latn hin_Deva hin_Deva hin_Deva hin_Deva